ಭೀಕರ ಅಪಘಾತ : 6 ವಲಸೆ ಕಾರ್ಮಿಕರ ದುರ್ಮರಣ, ನಾಲ್ವರು ಗಂಭೀರ ಹೈದಾರಾಬಾದ್,ನ.10 ಭೀಕರ ರಸ್ತೆ ಅಪಘಾತದಲ್ಲಿ ಆರು ಮಂದಿ ವಲಸೆ ಕಾರ್ಮಿಕರು ಮೃತಪಟ್ಟಿದ್ದು, ಇತರ ನಾಲ್ವರು ಗಂಭೀರವಾಗಿ ಗಾಯಗೊಂಡಿರುವ ಘಟನೆ ಹೈದಾರಾಬಾದ್ನ ಹೊರವಲಯದ ಎಕ್ಸ್ಪ್ರೆಸ್ ವೇ ಹೆದ್ದಾರಿ ಬಳಿ ಇಂದು ನಡೆದಿದೆ. ಜಾರ್ಖಂಡನ್ ರಮಘರ್ ನಿವಾಸಿಗಳಾದ ಕಮಲೇಶ್ ಲಾಹೋರೆ, ಹರಿ ಲಾಹೋರೆ, ಪ್ರಮೋದ್ ಬುಹರೆ, ವಿನೋದ್ ಬುಹರೆ ಮತ್ತು ಪವನ್ಕುಮಾರ್ ಅಪಘಾತದಲ್ಲಿ ಸಾವನ್ನಪ್ಪಿದ್ದಾರೆ. ಘಟನೆಯಲ್ಲಿ ಗೊರಕ್ಪುರದ ಪ್ರಮೋದ್ಕುಮಾರ್, ಅರ್ಜುನ್, ಆನಂದ್ಕುಮಾರ್ ಮತ್ತು ಚಂದ್ರ ವಂಸಿ ಎಂಬುವರಿಗೆ ಗಂಭೀರ ಗಾಯಗಳಾಗಿದ್ದು, ಇವರೆಲ್ಲರನ್ನೂ ಪತಂಚೇರಿನ ಸರ್ಕಾರಿ ಆಸ್ಪತ್ರೆಗೆ ದಾಖಲಿಸಲಾಗಿದೆ ಎಂದು ಇನ್ಸ್ಪೆಕ್ಟ್ ರಮಿರೆಡ್ಡಿ ತಿಳಿಸಿದ್ದಾರೆ. ಮರಗೆಲಸ ಮಾಡುವ ಜಾರ್ಖಂಡ್ನ 10 ವಲಸೆ ಕಾರ್ಮಿಕರು ಕೆಲಸ ಮುಗಿಸಿಕೊಂಡು ಹೈದರಾಬಾದ್ನಿಂದ ತಮ್ಮೂರಿಗೆ ಎಸ್ವಿ ವಾಹನದಲ್ಲಿ ಹಿಂದಿರುಗುತ್ತಿದ್ದಾಗ ತೆಲಂಗಾಣದ ಸಂಗರೆಡ್ಡಿ ಜಿಲ್ಲೆಯ ಪಟಂಚೇರು ಬಳಿ ಹಿಂದಿನಿಂದ ಬಂದ ವ್ಯಾನ್ವೊಂದು ಡಿಕ್ಕಿ ಹೊಡೆದಿದೆ. ಪರಿಣಾಮ ಎಸ್ವಿ ವಾಹನದಲ್ಲಿ ಆರು ಮಂದಿ ಕಾರ್ಮಿಕರು ಸಾವನ್ನಪಪಿ, ನಾಲ್ವರಿಗೆ ಗಂಭೀರವಾಗಿ ಗಾಯಗೊಂಡಿದ್ದು, ಅವರ ಚಿಂತಾಜನಕವಾಗಿದೆ ಎಂದು ಪೊಲೀಸರು ತಿಳಿಸಿದ್ದಾರೆ. ಪಟಂಚೇರಿಯ ಸ್ಥಳೀಯ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದ್ದು, ಪೊಲೀಸರು ಮುಂದಿನ ಕ್ರಮ ಕೈಗೊಂಡಿದ್ದಾರೆ.